Na osnovu člana 61 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22 i 84/22), člana 77 Statuta Opštine Tivat („ Službeni list CG - opštinski propisi“, br. 24/18, 09/20), i člana 141 Poslovnika o radu Skupštine opštine Tivat („Službeni list CG-opštinski propisi“, br. 37/18, 07/21) Skupština Opštine Tivat, na sjednici odžanoj dana \_\_\_\_­­\_\_ 2023. godine, konstatovala je ostavku predsjednika OpštineTivat Željka Komnenovića i donijela:

***ODLUKU***

***o prestanku mandata predsjedniku Opštine Tivat***

Član 1

Predsjedniku Opštine Željku Komnenoviću, konstatuje se prestanak mandata zbog podnošenja ostavke.

Član 2

Ova odluka stupa na snagu danom donošenja, a objaviće se u “Službenom listu Crne Gore-opštinski propisi“.

Broj: 03-040/23-

Tivat, \_\_\_\_\_\_ 2023.godine

***SKUPŠTINA OPŠTINE TIVAT***

***PREDSJEDNIK***

***Miljan Marković***

Obrazloženje

Članom 61 Zakona o lokalnoj samoupravi je definisano da predsjedniku opštine prestaje mandat istekom vremena na koje je izabran, razrješenjem od strane Skupštine, razrješenjem od strane Vlade, podnošenjem ostavke i po sili zakona. U stavu 2 istog člana definisano je da se prestanak mandata predsjednika opštine zbog podnošenja ostavke i po sili zakona, konstatuje aktom Skupštine.

Članom 77 Statuta opštine Tivat je na isti način definisano da predsjedniku opštine prestaje mandat istekom vremena na koje je izabran, razrješenjem od strane Skupštine, razrješenjem od strane Vlade, podnošenjem ostavke i po sili zakona, kao i da se konstatuje aktom Skupštine.

Članom 141 Poslovnika o radu Skupštine opštine Tivat je propisano da predsjednik Opštine ostavku podnosi Skupštini u pisanoj formi, te da se Skupština na prvoj narednoj sjednici upoznaje o podnesenoj ostavci i konstatuje prestanak mandata bez rasprave.

Kako je predsjednik Opštine Tivat dana 20.02. 2023. godine podnio ostavku, stekli su se uslovi za donošenje odluke kojom se u skladu sa zakonskim odredbama konstatuje prestanak mandata prije isteka vremena na koji je imenovan.

Obrađivač

Služba Skupštine