Na osnovu članova 38, 55 i 56 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22) i članova 35, 66 i 67 Statuta opštine Tivat ("Službeni list Crne Gore - opštinski propisi", br. 24/18, 09/20) Skupština opštine Tivat, na sjednici održanoj dana \_\_\_\_\_\_\_\_\_\_\_\_\_\_\_\_\_\_. 2023. godine, donijela je

**ODLUKU**

**O IZBORU PREDSJEDNIKA OPŠTINE TIVAT**

Član 1

Za predsjednika opštine Tivat bira se Željko Komnenović.

Član 2

Mandat predsjedniku opštine Tivat traje četiri godine.

Član 3

Ova Odluka stupa na snagu danom donošenja i biće objavljena u “Službenom listu Crne Gore - opštinski propisi”.

Broj:

Tivat, \_\_\_\_\_\_\_\_\_\_\_\_\_.2023. godine

SKUPŠTINA OPŠTINE TIVAT

PREDSJEDNIK

Miljan Marković

**OBRAZLOŽENJE**

Pravni osnov za donošenje ove Odluke sadržan je u članu 38 stav 1 tačka 18 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22) kojim je propisano da skupština bira i razrješava predsjednika skupštine, predsjednika opštine i potpredsjednika skupštine,

Članom 55 Zakona o lokalnoj samoupravi normirano da je predsjednik opštine izvršni organ opštine; da je funkcija predsjednika opštine profesionalna; da se predsjednik opštine bira na vrijeme od četiri godine; da za predsjednika opštine može biti izabrano lice koje ispunjava uslove za izbor odbornika, u skladu sa zakonom kojim se uređuje izbor odbornika i poslanika, dok je članom 66 istog Zakona propisano da će u slučaju prestanka mandata predsjedniku opštine, izbor predsjednika opštine izvršiti najkasnije u roku od 30 dana od dana prestanka mandata.

Obzirom da je dosadašnji predsjednik opštine podnio ostavku na funkciju dana 20.02.2023. godine, stekli su se uslovi za izbor predsjednika opštine.Službi Skupštine dostavljen je predlog kandidata za predsjednika opštine zaveden pod br. 03-016/23-56/1 od 20.02.2022.godine, a koji je potpisan od strane 17 odbornika/ca SO Tivat (ŽELJKO KOMNENOVIĆ - NAROD POBJEĐUJE, DEMOKRATE, DSS, EVROPA SAD! ZA TIVAT, liste TIVATSKA AKCIJA I GORAN BOŽOVIĆ – ČASNO I ODGOVORNO ZA BOLJI TIVAT – JER SMIJEMO I UMIJEMO, liste BOKEŠKI FORUM – AJMO ZA TIVAT, AJMO ZA BOKU, liste DEMOKRATSKI FRONT – ZA BUDUĆNOST TIVTA I BOKE (NOVA SRPSKA DEMOKRATIJA, DEMOKRATSKA NARODNA PARTIJA) i KRTOLJSKE LISTE SLOŽNO SVI!).

U skladu sa članom 67 Statuta opštine Tivat ("Službeni list Crne Gore - opštinski propisi", br. 24/18, 09/20) od strane gore navedenih odbornika/ca dostavljen je predlog kandidata za predsjednika opštine, kraća biografija, obrazloženje predloga, izvjestilac ispred potpisnika/ca predloge, kao i pisana saglasnost kandidata za predsjednika opštine.